Cēsīs, Cēsu novadā

**SPORTA KOMISIJA**

**2025.GADA 7.MAIJS**

**PROTOKOLS NR. 3**

Sēde sasaukta: 07.05.2025.

Sēdi atklāj: 07.05.2025. plkst.08:54:31

Sēdi slēdz: 07.05.2025. plkst.09:45:11

**Sēdē piedalās:** Juris Markovs, Ineta Krūmiņa, Ēriks Bauers, Toms Praulītis, Viesturs Dumpis, Marta Garā

**Piedalās:** Agnese Citoviča, Juridiskās pārvaldes juriste

**Sēdi vada:** Viesturs Dumpis, Cēsu novada Centrālās administrācijas Sporta un veselības veicināšanas pārvaldes vadītājs

**Protokolē:** Agita Alksnīte, Administrācijas biroja sekretāre

**Izsludinātā darba kārtība**

|  |  |  |
| --- | --- | --- |
|  | 1. | Par finanšu līdzekļu piešķiršanu ziemas sporta veidu sportistu atbalstam. |
|  | 2. | Par atbalstu veterānu volejbola sacensībām. |
|  | 3. | Par papildus finansējumu EEVZA (Austrumeiropas volejbola zonālās asociācijas) U18 un U16 čempionātam pludmales volejbolā. |

**Apstiprinātā darba kārtība.**

|  |  |  |  |
| --- | --- | --- | --- |
| **Punkts** |  | **Lēmuma nosaukums** | |
| 1 |  | Par finanšu līdzekļu piešķiršanu ziemas sporta veidu sportistu atbalstam. | |
| 2 |  | Par atbalstu veterānu volejbola sacensībām. | |
| 3 |  | Par papildus finansējumu EEVZA (Austrumeiropas volejbola zonālās asociācijas) U18 un U16 čempionātam pludmales volejbolā | |
| 1. | | |
| **Par finanšu līdzekļu piešķiršanu ziemas sporta veidu sportistu atbalstam.** | | |
| Ziņo:Viesturs Dumpis, Cēsu novada Centrālās administrācijas Sporta un veselības veicināšanas pārvaldes vadītājs | | |
|  | | |
| Izsakās Ineta Krūmiņa, Agnese Citoviča, Ēriks Bauers, Juris Markovs, Marta Garā, Toms Praulītis  Cēsu novada pašvaldības Sporta komisija izvērtēja Cēsu novada sportistu augstvērtīgo sniegumu ziemas sporta veidos aizvadītajā sacensību sezonā, kurā viņi kopā ar saviem treneriem ir piedalījušies visās lielākajās starptautiskās sacensībās- Pasaules čempionātos, Eiropas čempionātos, Pasaules kausu izcīņas posmos, IBU kausu izcīņas posmos, IBU jauniešu un junioru čempionātos un kausu posmos, Baltijas kausa izcīņas posmos un guvuši lieliskus rezultātus.  Pamatojoties uz 2021. gada 29. decembra “Cēsu novada Sporta komisijas nolikumu” Nr.78 2.2.14. apakšpunktu, kur Cēsu novada dome ir deleģējusi Sporta komisijai izvērtēt vienas komandas un/vai sportista, un/vai trenera ieguldījumu sporta veida attīstībā un lemt par tā atbalstu ar naudas balvu, kā arī  ņemot vērā Cēsu novada domes 2021.gada 02.decembra noteikumu Nr.73 “Par sporta pasākumiem un sporta attīstībai paredzēto pašvaldības budžeta līdzekļu sadales kārtību Cēsu novadā” 1.6. apakšpunktu, kas nosaka, ka Sporta komisijai ir tiesības lemt patstāvīgi par finanšu līdzekļu piešķiršanu sporta biedrībai sporta veida attīstībai, sporta pasākumu organizēšanai un individuālā sportista atbalstam līdz 2000 EUR (diviem tūkstošiem *euro*), ja sporta budžetā ir pieejami līdzekļi (nesadalītie līdzekļi, nenoticis sporta pasākums u.c.), 6.3. apakšpunktu ,kas nosaka Sporta komisijai ir tiesības izvērtēt vienas komandas un/vai sportista, un/vai trenera ieguldījumu sporta veida attīstībā un izlemt to atbalstīt ar naudas balvu no sporta budžeta nesadalītajiem līdzekļiem saskaņā ar nolikumu, Sporta komisija lemj par sportistu atbalstu.  Ņemot vērā augstāk minēto Cēsu novada pašvaldības Sporta komisija pēc balsojuma rezultātiem 6 - par (Ēriks Bauers, Ineta Krūmiņa, Juris Markovs, Marta Garā, Toms Praulītis, Viesturs Dumpis), pret nav, atturas nav, nolēma:   1. Piešķirt sportistei Baibai Bendikai, finanšu līdzekļus. 2. Piešķirt sportistei Esterei Volfai finanšu līdzekļus. 3. Piešķirt sportistei Elzai Bleidelei, finanšu līdzekļus. 4. Piešķirt sportistam Edvardam Martam Markitanam, finanšu līdzekļus. 5. Piešķirt sportistam Edgaram Unguram finanšu līdzekļus.   Lēmums “Par finanšu līdzekļu piešķiršanu ziemas sporta veidu sportistu atbalstam” pieņemts. | | |
| 2. | | | | |
| **Par atbalstu veterānu volejbola sacensībām.** | | | | |
| Ziņo: Ineta Krūmiņa, Vecākā sporta un veselības veicināšanas pasākumu organizatore, par saņemto iesniegumu. Biedrība “ACTICO” ir iesniegusi precizēto iesniegumu ar lūgumu piešķirt pašvaldības finansējumu 500 EUR apmērā starptautiskā sporta pasākuma “Cēsu kauss volejbolā veterāniem 2025” organizēšanai. Sacensībās tiks aicinātas Igaunijas un Lietuvas veterānu volejbola komandas. Norises datums un vieta: 30.08.2025. “Sporta birzītē” - smilšu laukumos, Cēsu prospektā 1, Priekuļu pagastā, Cēsu novadā (lietus gadījumā spēles notiks sporta zālē). Plānotais dalībnieku skaits: 120. Dalības maksas apmērs: 90 eur no komandas. Iesniegumam pievienota Ieņēmumu-izdevumu tāme. | | | | |
| Izsakās Ēriks Bauers, Juris Markovs, Marta Garā, Toms Praulītis, Viesturs Dumpis | | | | |

Pēc balsojuma rezultātiem 6 - par (Ēriks Bauers, Ineta Krūmiņa, Juris Markovs, Marta Garā, Toms Praulītis, Viesturs Dumpis) , pret nav, atturas nav, nolēma: Biedrībai “ACTICO” piešķirt finansiālu atbalstu 500eur apmērā starptautiskā sporta pasākuma “Cēsu kauss volejbolā veterāniem 2025” organizēšanai, kurš notiks 30.08.2025. “Sporta birzītē” - smilšu laukumos, Cēsu prospektā 1, Priekuļu pagastā, Cēsu novadā.

Lēmums “Par atbalstu veterānu volejbola sacensībām” pieņemts.

|  |
| --- |
| 3. |
| **Par papildus finansējumu EEVZA (Austrumeiropas volejbola zonālās asociācijas) U18 un U16 čempionātam pludmales volejbolā** |
| Ziņo: Ineta Krūmiņa, Vecākā sporta un veselības veicināšanas pasākumu organizatore, par saņemto iesniegumu. Biedrība “Latvijas Volejbola Federācija” savā iesniegumā min, ka ir ieguvuši tiesības 2025.gadā organizēt EEVZA (Austrumeiropas volejbola zonālās asociācijas) U18 un U16 čempionātu (Eiropas U18 čempionāta 1. atlases kārta) pludmales volejbolā. Biedrība sacensības atkal vēlas organizēt Cēsīs, Cēsu pilsētas stadionā. Lai to veiksmīgi realizētu, lūdz pašvaldībai rast iespēju piešķirt papildus finansējumu sacensību organizēšanai – 1500 EUR apmērā. Norises vieta: Cēsu pilsētas stadions, 4 laukumi. Norises datums, sākuma laiks: 30.06.2025. - 04.07.2025. Plānotās dalībvalstis: Igaunija, Latvija, Lietuva, Ukraina, Polija, Azerbaidžāna, Gruzija un Armēnija.  Plānotais dalībnieku skaits: 128 dalībnieku. Iesniegumam pievienota Ieņēmumu-izdevumu tāme. |
| Izsakās Ēriks Bauers, Juris Markovs, Marta Garā, Toms Praulītis, Viesturs Dumpis, Agnese Citoviča |

Pēc balsojuma rezultātiem 6 - par (Ēriks Bauers, Ineta Krūmiņa, Juris Markovs, Marta Garā, Toms Praulītis, Viesturs Dumpis), pret nav, atturas nav, nolēma: Piešķirt Biedrībai “Latvijas Volejbola Federācija” papildus finansējumu 1500 EUR apmērā EEVZA (Austrumeiropas volejbola zonālās asociācijas) U18 un U16 čempionātu (Eiropas U18 čempionāta 1. atlases kārta) pludmales volejbolā sacensību organizēšanai, kuras notiks no 30.06.2025. - 04.07.2025. Cēsu pilsētas stadionā.

Lēmums “Par papildus finansējumu EEVZA (Austrumeiropas volejbola zonālās asociācijas) U18 un U16 čempionātam pludmales volejbolā” pieņemts.

|  |  |
| --- | --- |
| Sēdi vadīja |  |
| Sēdes vadītājs | Viesturs Dumpis |
| Piedalījās:  Protokolēja | Ineta Krūmiņa  Ēriks Bauers  Juris Markovs  Marta Garā  Toms Praulītis |
| Sekretāre | Agita Alksnīte |

|  |  |
| --- | --- |
| Attālināti 07.05.2025. |  |

ŠIS DOKUMENTS IR ELEKTRONISKI PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU